Bărbatul își risca viața în fiecare zi. El deținea ilegal în câteva acvarii șapte reptile, între care două vipere și un piton.
Gheorghe Cicoan - procuror parchetul de pe lângă Tribunalul Mehedinți: Pe corpul victimei au fost descoperite leziuni autoprovocate produse cu corp tăietor și înțepătură de ac de seringă, precum și mici puncte cu crustă, înțepători care pot fi atât de origine dermatologică, de la înțepături de insecte sau de la înțepături de reptile.
Victima locuia împreună cu bunica sa, care susține că în trecut bărbatul ar fi fost mușcat de mai multe ori de șerpii pe care îi creștea. La fel s-ar fi întâmpplat și acum.
Sanda Pescalu - bunica victimei: A fost mușcat de n ori, de vreo 5 ori știu eu. A încercat să se salveze, de aia și-a pus garoul.
Echipe mixte de polițiști, biologi și specialiști ai Gărzii de Mediu s-au deplasat la locuința tânărului pentru a ridica reptilele. Acestea vor ajunge în grija unui ONG.
Oana Vasiliu, medic veterinar: Animalele în cauză sunt animale din specii protejate. Au fost capturate din natură și ne aflăm aici pentru a le putea prelua, evalua, ținute într-o perioadă de carantină și ulterior ne dorim să le eliberăm în zona de provenineță.
Trupul neînsuflețit al bărbatului a fost transportat la Serviciul de Medicină Legală pentru efectuarea necropsiei, urmând a fi stabilită cauza exactă a decesului. În acest caz a fost deschis un dosar penal pentru ucidere din culpă.